വിവേകോദയം ബോയ്സ് എച്ച്.എസ്.എസ്

കേരളത്തിലെ ഏറ്റവും പഴക്കമേറിയ എയ്ഡഡ് സ്കൂളുകളിലൊന്നാണ് തൃശ്ശൂർ പട്ടണത്തിന്റെ ഹൃദയ ഭാഗത്ത്,  നായ്ക്കനാലിൽ ഉള്ള വിവേകോദയം ബോയ്സ് എച്ച്.എസ്.എസ്. സ്വാമി വിവേകാനന്ദനോടുള്ള ആദരവാൽ തൃശ്ശൂരിലെ വിവേകോദയ സമാജം എന്ന സംഘടന കൊല്ലവർഷം 1099-ൽ (ക്രിസ്തുവർഷം 1923-24 കാലത്ത്) ആരംഭിച്ചതാണ് ഈ സ്കൂൾ.

ചരിത്രം
ധർമ്മബോധതല്പരരും, സംസ്കാര സമ്പന്നരും ആയ തലമുറയെ വാർത്തെടുക്കുകയെന്ന ലക്ഷ്യത്തോടെ, തൃശ്ശൂരിലെ അക്കാലത്തെ അറിയപ്പെടുന്ന സാമൂഹ്യ പരിഷ്ക്കർത്താക്കളായിരുന്ന വി. രവിശർമ രാജ‍ (ചേറ്റുപുഴ ആനന്ദാശ്രമം പ്രസിഡന്റ്), അപ്പൻ തമ്പുരാൻ, ത്യാഗീശാനന്ദസ്വാമികൾ, പുത്തേഴത്ത് രാമൻ മേനോൻ തുടങ്ങിയവരുടെ നേതൃത്വത്തിൽ വിവേകോദയ സമാജം എന്നൊരു സംഘടന 1090 തുലാം 29-ന് (1914 നവംബർ 14) രൂപീകൃതമായി. 1092-ൽ (1916-17) രജിസ്റ്റർചെയ്ത ഈ സമാജം 1099-ൽ വിവേകോദയം സ്കൂൾ ആരംഭിച്ചു. തുടക്കത്തിൽ തന്നെ ഹൈസ്കൂളായിട്ടാണ് തുടങ്ങിയത്. അപ്പൻ തമ്പുരാനായിരുന്നു ആദ്യത്തെ മാനേജർ. ടി.എസ്സ് വിശ്വനാഥയ്യർ പ്രധാന അദ്ധ്യാപകനും. 1998-ൽ ഹയർ സെക്കന്ററിയായി.. ഇന്ന് സംസ്ഥാനത്തെ തന്നെ മികച്ച ഹയർ സെക്കന്ററികളിലൊന്നാണിത്. മുൻ നിയമസഭ സ്പീക്കറും തൃശ്ശൂർ എം.എൽ.എയും ആയ തേറമ്പിൽ രാമകൃഷ്ണനാണ് ഈ സ്ക്കൂളിന്റെ ഇപ്പോഴത്തെ മാനേജർ.

പാഠ്യേതര പ്രവർത്തനങ്ങൾ
 ബാന്റ് ട്രൂപ്പ്
 ക്ലാസ് മാഗസിൻ
 വിദ്യാരംഗം കലാ സാഹിത്യ വേദി
 ക്ലബ്ബ് പ്രവർത്തനങ്ങൾ 

പ്രശസ്തരായ പൂർവവിദ്യാർത്ഥികൾ
 സ്വാമി ചിന്മയാനന്ദ
 സ്വാമി രംഗനാഥാനന്ദ
 മാളവിക നായർ
 സതീഷ് കളത്തിൽ

ഇതും കാണുക
 വിവേകോദയം ഗേൾസ് ഹൈ സ്കൂൾ

അവലംബം

പുറമെനിന്നുള്ള കണ്ണികൾ
ഔദ്യോഗിക വെബ്ബ്സൈറ്റ് 

വർഗ്ഗം:തൃശ്ശൂർ ജില്ലയിലെ വിദ്യാലയങ്ങൾ
വർഗ്ഗം:തൃശ്ശൂർ വിദ്യാഭ്യാസ ജില്ലയിലെ വിദ്യാലയങ്ങൾ
വർഗ്ഗം:തൃശ്ശൂരിലെ എയ്ഡഡ് സ്കൂളുകൾ
വർഗ്ഗം:തൃശ്ശൂരിലെ സ്വകാര്യ വിദ്യാഭ്യാസസ്ഥാപനങ്ങൾ